cyanic-selkie/wikianc huggingface dataset:
It Never Rains in Southern California
Coverversjoner
En coverversjon ble utgitt av Trent Summar & The New Raw Mob i 2000 på deres debutalbum som hadde samme navn som gruppen. Den nådde en 74.-plass på den amerikanske Billboard Hot Country Songs-listen.
Norske versjoner
Arve Sigvaldsen skrev en norsk tekst. På norsk bærer den tittelen «Solen skinner alltid der du helst vil være».
Stein Ingebrigtsens innspilling av «Solen skinner alltid der du helst vil være» lå på VG-lista i syv uker i 1973 og på en fjerdeplass i to uker som beste resultat.
Lorenzo Nina
Lorenzo Nina (født 12. mai 1812 i Recanati i Italia, død 25. juli 1885 i Roma) var en av den katolske kirkes kardinaler, og var tilknyttet Den romerske kurie. Han var blant annet prefekt for Kongregasjonen for studiene 1877–1878, og Statssekretær 1878–1880, og deretter for Kongregasjonen for Tridentinerkonsilet 1881–1885 og samtidig Kongregasjonen for kirkelig immunitet 1881–1885.
Han deltok ved konklavet 1878 som valgte pave Leo XIII.
Regel
En regel (latinsk: regula, «Linjal, rettesnor») er en forskrift eller sedvane, og kan vise til:
Dolichoropica
Dolichoropica er en slekt av biller som tilhører den artsrike underfamilien Lamiinae i familien trebukker (Cerambycidae).
Utbredelse
Slekten forekommer i Vietnam.
Gary Speed
Speed begynte sin profesjonelle karriere i Leeds United i 1988. Her vant han seriegull i 1992. I 1996 forlot han Leeds til fordel for Everton FC. Der ble han til 1998, da han dro til Newcastle United. Han gjorde suksess i Newcastle, men forlot i 2004 klubben til fordel for Bolton Wanderers.
Gary Speed ble den første i Premier Leagues historie (siden 1992) som spilte 500 kamper i ligaen. Speed hadde rekorden for antall Premier League-kamper fram til 14. februar 2009, da David James overtok den.
Speed ble i 2010 utnevnt til medlem av Order of the British Empire for fortjenester innen fotball.
Jugoslavia under Vinter-OL 1968
Jugoslavia under Vinter-OL 1968. Tretti sportsutøvere, tjueni menn og én kvinne, fra Jugoslavia deltok i fire sporter, alpint, langrenn, skihopping og ishockey under Vinter-OL 1968 i Grenoble i Frankrike. Jugoslavia vant ikke noen medaljer, beste plassering var to niendeplasser, i ishockey og skihopping stor bakke.
Dyschirius impunctipennis
Dyschirius impunctipennis er en av billene i delgruppen (underfamilien) graveløpere (Scaritinae) i familiegruppen løpebiller. Systematikken følger Artsdatabanken.
Utbredelse
Dyschirius impunctipennis finnes i nesten hele Europa, men er noe sjeldnere i sørvest. Den er utbredt østover i Asia. Finnes i Norge.
Utseende
Dyschirius impunctipennis har en litt sylindrisk form på kroppen, 4,5-5,5 mm lang. Den er bronsefarget, svart-grønn med en metallisk glans, i motsetning til de like artene i slekten Clivina som har en matt farge (ikke metallisk). Mange av artene i denne slekten er like hverandre og er vanskelige å artsbestemme. Brystskjoldet (pronotum) er avskilt fra dekkvingene av en tydelig innsnøring (hals). Antennens tredje ledd er kortere enn andre leddet.
Levevis
Dyschirius impunctipennis finnes på steder med sand, blant annet langs innsjøer og vassdrag. De lever som predatore på mindre dyr, særlig kortvinger i slekten Bledius.
Økologi, utbredelse og påvirkninger
Løpebillen Dyschirius impunctipennis graver ganger i steril sand på havstrender, der den jakter på små kortvinger i slekten Bledius og særlig Bledius arenarius (Lindroth 1945) D. impunctipennis kan være noe oversett da den gjerne lever på samme steder som Bledius thoracicus, og er svært fåtallig i forhold til denne. Artene er også lett å forveksle. Arten var tidligere kun påvist i Rogaland der den ble funnet flere steder på Jærstrendene rundt år 1930 (Lindroth 1945b). Overraskende ble den funnet på Hvaler i Østfold i 2010 og 2011. Men kun i tre eksemplarer blant godt over 100 artsbestemte Dyschirius-individer. Olberg (2018) undersøkte den eneste kjente forekomsten på Søndre Sandøy, Hvaler, uten at flere eksemplar ble funnet. Det er heller ikke gjort funn på andre potensielt passende lokaliteter. Eventuelle forekomster har trolig få individer i isolerte subpopulasjoner og populasjonen vurderes derfor som kraftig fragmentert. En del av de potensielle habitatene i Rogaland og i Østfold ligger i verneområder og er beskyttet mot noen typer påvirkninger. Arten kan ha forsvunnet fra lokaliteten på Hvaler på grunn av tråkkslitasje fra badegjester og andre. Og tråkkslitasje fra turisme/rekreasjon er fortsatt en konkret trussel mot den kjente forekomsten og eventuelt andre ukjente forekomster. Slipp av beitedyr i områder der arten forekommer kan også slå ut subpopulasjoner på grunn av tråkk og gjødseleffekt fra møkk.
Rødlistevurdering
Arten er vurdert til kritisk truet (CR) med bakgrunn i svært begrenset forekomstareal kombinert med kraftig fragmentering og få lokaliteter under trussel og pågående nedgang i habitatets forekomstareal, kvalitet på habitatet og i antall lokaliteter eller subpopulasjoner. Kjent utbredelsesområde er lik kjent forekomstareal på 4 km2. Beregnet utbredelsesareal er 6 000 km2 (minimum 0 km2, maksimum 20 000 km2). Dette gir kategorien sårbar. Minimumsverdien er satt ut ifra at arten er utdødd fra Norge. Maksimumsverdien forutsetter at arten fortsatt finnes på Hvaler og at det er flere ukjente forekomster langs Rogalandskysten og i Agder. Artens kjente forekomstareal er 4 km2, men beregnet forekomstareal er 6 km2 (minimum 0 km2, maksimum 16 km2). Dette gir kategorien kritisk truet. Hvis en antar maksimum fire ukjente forekomster i Rogaland, i tillegg til at arten fortsatt finnes på Søndre Sandøy, er det maksimalt fem ulike enkelthendelser med økende tråkkslitasje som skal til for å slå ut arten. Antar en videre at minst en enkelthendelse slår ut minst 2 subpopulasjoner, gir dette maksimalt 4 lokaliteter definert av trusselen. Beregnet antall lokaliteter er 1 (minimum 0, maksimum 4). Dette gir kategorien kritisk truet. På grunn av svært begrenset forekomstareal kombinert med at populasjonen er kraftig fragmentert, og at det er snakk om få lokaliteter avgrenset av trussel, blir kategorien kritisk truet med gjeldende kriterier. Dyschirius impunctipennis er derfor vurdert til kritisk truet (CR) fordi arten har et svært begrenset forekomstareal, hvor det er pågående nedgang i habitatets areal og kvalitet, populasjonen er trolig kraftig fragmentert og at det er få lokaliteter under konkret trussel.
Den tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Larvene er radikalt forskjellige fra de voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.
Some Like It Hot (album)
Some Like It Hot er en musikkassett av Vazelina Bilopphøggers, utgitt i 1987. Albumet inneholder opptak av autentiske telefonsamtaler der Viggo Sandvik og Eldar Vågan spilte vanlige mennesker og ringte opp ulike telefonselskaper og leverandører, er tatt mellom låtene. Låten «Hot Line» tilhører ikke gruppa.
Rensvik
Rensvik er et sted og et tettsted i Kristiansund kommune i Møre og Romsdal. Det ligger på nordenden av Freiøya og er knyttet til øya Nordlandet med bro over Omsundet (Omsund bru). Innfartsveien til Kristiansund (riksvei 70) går igjennom tettstedet. Tettstedet har 0 innbyggere per 1. januar.
Rensvik er navnet på en gård som ligger ved Omsundet, men i dagligtale regnes Rensvik som området vest for Rensvikvannet, avgrenset ved Skjærahøgda i Bolga i sør, og Rensvikbakken ved Omsundbrua i nord. Tettstedet Rensvik omfatter i tillegg området langs Omsundet til rådhuset i tidligere Frei kommune.
Frei kommune hadde kommunesenteret sitt på Rensvik tettsted, etter sammenslåingen av Kristiansund og Frei kommuner har en del av de kommunale funksjonene blitt overført til selve Kristiansund, mens en del er lokalisert i det gamle rådhuset. Innen tettstedet finnes foruten kommunehuset også Rensvik skole, Frei ungdomsskole, Omsundet kunstgressbane, flere dagligvarebutikker, gartneri og bensinstasjon.
Jeldos Smetov
Jeldos Smetov (kasakhisk: Елдос Бақтыбайұлы Сметов, født 9. september 1992) er en kasakhstanske judoka.
Han representerte Kasakhstan under Sommer-OL 2016 i Rio de Janeiro, der han tok sølv i 60 kg.
Under Sommer-OL 2020 i Tokyo tok han bronse.
Saint Bernard (Southern Leyte)
Et leirras den 17. februar 2006 rammet landsbyen (barangayen) Guinsaugon og tok hundrevis av liv. Stedet, som hadde en befolkning på ca. 2 500 (hvorav en del hadde evakuert da ulykken skjedde), ligger langt inne i fjellene i provinsen.
Leirraset skyldtes antagelig uvanlig kraftig nedbør uavbrutt i ti dager, og et lite jordskjelv med størrelse 2,3 på Richters skala.
Barangayer
Saint Bernard politisk inndelt i 30 barangayer per 30. september 2019.
Flyvefisken
Flyvefisken er en fiktiv mekanisk konstruksjon. Den er bygget av oppfinneren Ilmari Erko i Jonas Fjeld-bøkene. Selve Flyvefisken er en ubåt, som kan sprette opp av vannet, folde ut vinger og fly.
Den bærer også kanoner som skyter et spesielt sprengstoff: Det blir skildret at den sikter inn sitt mål ved at to kameraer fikserer på målet (det ville være logisk å regne med ett horisontalt og ett vertikalt), og bildeene fra disse to kan sees på en skjerm inne i maskinen. Når disse to bildene ligger helt presist oppå hverandre, skyter man, og treffer. Når det gjelder sprengstoffet er det snakk om en merkelig, fiktiv elektrisk ladning som uten lyd eller eksplosjon river atomene og materien i målet fra hverandre.
Flyvefisken er utrustet med et panser laget av en fiktiv ståltype som Ilmari Erko har konstruert. Dette stålet er veldig lett, men er mye, mye sterkere enn vanlig herdet stål. Fargen beskrives som grønnaktig. Dette stålet har ikke noe spesielt navn, men brukes i mange av Erkos øvrige oppfinnelser.
Flyvefisken blir lagd i boken med samme navn, og spiller en helt sentral rolle i verdenskrigen som blir skildret i denne. Den er forsåvidt også utløseren til denne krigen (i bøkene inntreffer den rundt 1921).
Alexandre Abeid
Alexandre Abeid (født 23. september 1949) er en brasiliansk volleyballspiller.
Han representerte Brasil under Sommer-OL 1976 i Montréal, hvor han ble nummer 7.
Live at the Royal Albert Hall (Adele)
Live at the Royal Albert Hall er den første musikkutgivelsen på DVD og Blu-ray av den engelske sangeren og låtskriveren Adele. Salget begynte 25. november 2011 i Australia, 28. november i Storbritannia og 29. november i USA. Konserten ble innspilt 22. september 2011 som en del av konsertturneen Adele Live i Royal Albert Hall i London, og inneholder sanger fra hennes første to studioalbum, 19 og 21. Live at the Royal Albert Hall holder rekorden over flest uker på topplassering av en kvinnelig artist i USAs Musikk-DVD-liste. Den har også ligget på førsteplass i VG-listas filmliste.
26. oktober 2011 ble det offentliggjort at Adele skulle utgi konserte i Royal Albert Hall fra Adele Live på både DVD og Blu-ray, samt en medfølgende CD. Utgivelsen inneholder konserten på 90 minutter i tillegg til bak scenen-materiale. Spillelisten består av sanger fra 19 og 21, samt coverversjoner av Bonnie Raitts «I Can't Make You Love Me» og The SteelDrivers' «If It Hadn't Been for Love». Som en del av utgivelsen ble DVD-en vist på kinoer i 26 byer rundt om i verden. Liveversjonen av «Set Fire to the Rain» vant en Grammypris i 2013.
M*A*S*H sesong 9
Episodene fra sesong 9 (1980–1981) av TV-serien M*A*S*H
Eksterne lenker
List of M*A*S*H episodes
Excalibur (bilmerke)
Excalibur er et amerikansk bilmerke, startet av Brooks Stevens (1911–1995). De bygger biler i retro-stil.
Den første prototypen var en bil med mange likhetstrekk med Mercedes' SSK-modell fra 1927. Den ble bygget på chassiset til Studebakers Lark Daytona Cabriolet-modell og fikk navnet Mercebaker SS. Den ble vist på bilutstillinger i 1964, den første i april i New York. Den første prototypen hadde et aluminiumskarosseri og en Studebaker V8-motor med kompressor på 290 hk. Denne ble ganske tidlig erstattet med Chevrolets 327 kubikktommer 300 hestekrefters Corvette-motor da produksjonen startet. Karosseriet ble tidlig i produksjonen erstattet av glassfiber. De tidligste utgavene var god for 0–100 km/h på cirka 5,5 sekunder.
I 1997 hadde de produsert over 3500 biler.
Filosofiåret 1704
Filosofiåret 1704 er en oversikt over hendelser, utgivelser og personer med tilknytning til filosofi i 1704.
Liaodong
Liaodong, oppkalt etter Liaodonghalvøya, var en historisk provins i det nordlige Kina. I 1954 ble den, provinsen Liaoxi og byene Shenyang, Luda, Anshan, Fushun og Benxi, sammenslått for å danne den nye provinsen Liaoning. Året etter tilkom noen deler av den tidligere provinsen Rehe.
Hvite busser til Auschwitz
Hvite busser til Auschwitz (Hvite busser) er en norsk stiftelse som arrangerer reiser for skoleelever til nazistenes tidligere konsentrasjonsleirer. Reisene har som formål å bidra til økt kunnskap om menneskeverd, menneskerettigheter og demokrati og skal inspirere skoleelevene til å få kraft og vilje til å ta personlig ansvar.
Reisetilbudene, undervisningopplegg og markedsføring utføres av selskapet Hvite busser AS, som er heleid av stiftelsen. Selskapets ledelse og administrasjon ligger i Porsgrunn. Hvite busser drives på ideelt grunnlag med basis i billettinntekter fra de reisende – skoleelever, foreldre, lærere og voksengrupper. Hvite busser hadde tidligere ingen offentlig økonomisk støtte, men fra 2019 bevilges støtte over statsbudsjettet slik at det kan søkes om tilskudd til turer for ungdom som planlegger å besøke konsentrasjonsleirer og minnesteder fra andre verdenskrig.
Historikk
Stiftelsen ble startet som en forening i 1992 av Helga Arntzen, og i løpet av 2013 steg antallet deltagere som hadde reist med Hvite busser til over 160,000. Aksjeselskapet ble stiftet i 1998. Selskapet hadde i 2007 en omsetning på vel 54 millioner. Senere sank omsetningen, og i 2011 var den på i underkant av 35 millioner.
Hvite busser fikk sitt navn fra de hvite bussene som våren 1945 hentet hjem flere tusen fanger fra konsentrasjonsleirer i Europa.
Reisemålene
De fleste reisene går til minnestedene og museene Auschwitz-Birkenau ved Kraków i Polen, Sachsenhausen og kvinneleiren Ravensbrück ved Berlin og Natzweiler-Struthof ved Strasbourg i Frankrike, men Hvite busser arrangerer også reiser til Lidice og Theresienstadt ved Praha og Stutthof ved Gdańsk. Det arrangeres også reiser til freds- og menneskerettighetsinstitusjoner i Frankrike, Belgia og Haag i Nederland – blant annet til EUs institusjoner i Brussel og Europarådet i Strasbourg.
Om temaene som behandles
Temaet aktualiseres ved at det trekkes paralleller til konflikter, undertrykking og terror rundt i verden i vår egen tid. Herunder inngår refleksjon og samtaler rundt terrorhandlingene i Oslo og på Utøya 22. juli 2011. Fokus på menneskeverd, menneskerettigheter og demokrati er bærebjelken i Hvite bussers arbeid. Elevene bruker dette i sitt arbeid mot rasisme, antisemittisme, nynazisme, mobbing og andre destruktive ideologier og handlinger.
Reisene som del av skolens undervisning
Reisene kan inngå som del av undervisningen i skolen innenfor rammen av fag- og læreplanene. Viktige fag er norsk, religion, livssyn og etikk (RLE), historie, geografi og samfunnskunnskap.
Den viktigste samarbeidspart for Hvite busser er Røde Kors. Selskapet samarbeider blant annet med Røde Kors om materiell og filmer som benyttes i forbindelse med reisene.
Arven etter fangene
Stiftelsen Hvite busser tok i 2005 over oppgavene til det som inntil da hadde vært Foreningen av politiske fanger 1940-45. De fleste medlemmene i denne foreningen hadde vært kategorisert som politiske fanger i eksempelvis konsentrasjonsleiren Sachsenhausen. Foreningen ble som ledd i dette nedlagt. Hvite busser forpliktet seg dermed til å bringe arven og historiene fra de tidligere fangene videre, ved at stiftelsen skal fortelle de kommende generasjoner om hvilke overgrep og lidelser de norske fangene var utsatt for. Hvite busser er de norske fangenes representant i Den Internasjonale Sachsenhausen Komitéen (ISK) og Den Internasjonale Ravensbrück Komitéen (ISK), som er to viktige internasjonale organisasjoner knyttet til museene og minnestedene i Sachsenhausen og Ravensbrück.
Variasjon i reisetilbudene
Hvite Bussers reiser varer fra 4 til 10 dager og gjennomføres med buss eller fly, eller med buss og fly i kombinasjon. Hvite Busser arrangerer også «Reiser med mening» for ulike voksengrupper, bedrifter, lag og foreninger.
David Bennent
David Bennent (født 9. september 1966 i Lausanne, Sveits) er en sveitsisk skuespiller. Han er sønn av skuespilleren Heinz Bennent og den tidligere danserinnen Diane Mansart. Hans søster Anne er også skuespillerinne.
Bennent har bodd i Tyskland og Frankrike. I tillegg til morsmålet tysk, snakker han også fransk flytende.
Da han var 11 år gammel spilte han hovedrollen i Volker Schlöndorffs film Blikktrommen. Bennents tolkning av Oskar Matzerath mottok svært gode kritikker, men det ble også kritisert at en elleveåring ble vist i sexscener med en voksen.
Gina Regland-Sigstad
Gina Regland-Sigstad (født 16. september 1927 i Vang i Hedmark, død 5. oktober 2015 ) var en norsk langrennsløper. Hun representerte Faaberg Idrettslag.
Regland-Sigstad var en av pionerene innen norsk kvinnelangrenn, og deltok i det første olympiske langrennet for kvinner under vinter-OL for Norge i 1952 i Oslo med 10.-plass på 10 km. Hun deltok også i 1956 i Cortina d'Ampezzo med 22.-plass på 10 km og 4.-plass på 3x5 km stafett. Hun ble æresmedlem av Faaberg Idrettslag i 1963.
Igletjern
Igletjern er navnet på flere innsjøer:
Inters resultater
Inters resultater sesong for sesong, fra og med sesongen 1997/98.
Wilhelm Voigt
Friedrich Wilhelm Voigt (født 13. februar 1849, død 3. januar 1922) var en bedrager i det keiserlige Tyskland. Som arbeidsløs skomaker og tidligere straffedømt utga han seg i 1906 som prøyssisk militæroffiser i hæren. Iført kapteinsuniform forlangte han fra byadministrasjonen i Köpenick, nå bydel i Berlin,mer enn 4 000 tyske mark fra kommunekassen, og fikk det. Voigt ble pågrepet noen dager etter, dømt til fengsel, men benådet av keiser Wilhelm II etter to år. Voigts frekke bløff har ført til uttrykket «køpenickiade» om tilsvarende dristige svindler, særlig der noen urettmessig utgir seg for å være myndighetsperson.
Tidlig liv
Voigt ble født i Tilsit, Preussen (nå det sovetiske Kaliningrad oblast). I 1863, 14 år gammel, ble han dømt til 14 dagers fengsel for tyveri, noe som førte til at han ble utvist fra skolen. Han gikk i skomakerlære hos sin far.
Voigt ble drevet fra sted til sted før han til slutt bosatte seg hos sin søster i Rixdorf i nærheten av Berlin. Han var en kort tid ansatt hos en velrenommert skomaker til det lokale politiet jaget ham fra Berlin som uønsket, utelukkende basert på det faktum at han var en eks-fange. Den 24. august 1906 reiste han offisielt til Hamburg, selv om han forble i Berlin som uregistrert bosatt.
«Kapteinen i Köpenick»
16. oktober 1906 Voigt var klar for sitt neste kupp. Han hadde kjøpt deler av en brukt kaptuniform fra forskjellige butikker og testet virkningen på soldater. Han hadde trukket seg fra skomakerverkstedet i ti dager tidligere. Han tok uniform ut fra bagasjeoppbevaringen, satte den på og gikk til den lokale hærens brakker, stoppet fire grenaderer og en sersjant på vei til brakkene og ba dem om å komme med ham, en ordre de etterfulgte uten å stille spørsmål.Han ba kommanderende sersjant om å melde fra til sine overordnede, og senere kommanderte han ytterligere seks soldater fra en skytebane i nærheten. Så tok han toget til Köpenick, øst for Berlin, okkuperte byens rådhuset (Rathaus Köpenick) med sine soldater og ba dem om å stenge alle utganger. Han beordret også politiet til å sørge for «lov og orden og hindre telefonering til Berlin i en time» via det lokale postkontoret.
Voigt fikk kasserer von Wiltberg og ordfører Georg Langerhans arrestert, angivelig for mistanke om falsk bokføring og konfiskerte 4 002 mark og 37 pfennig i et uttak han signerte med navnet på sin tidligere fengselsdirektør. Deretter kommanderte Voigt to vogner kjørt frem, og han befalte grenaderene om å ta de arresterte til Neue Wache i Berlin for avhør. Han beordret de gjenværende vaktene å bli værende en halv time, og dro selv til jernbanestasjonen. Bedrageren byttet senere til sivile klær og forsvant.
Oppdagelse  og arrest
I de følgende dagene spekulerte den tyske pressen på hva som egentlig hadde skjedd. På samme tid drev hæren drev sin egen undersøkelse. Publikum så ut til å være positive og moret seg over den dristige skurken.
Voigt ble arrestert den 26. oktober og 1. desember ble han dømt til fire års fengsel for forfalskning, for å utgi seg for å være offiser og urettmessig fengsling av ordførere og kasserer. Men mye av den offentlige opinion var på hans side. Den tyske keiser  Wilhelm II benådet ham 16. august 1908. Det er noen som hevder at selv keiseren moret seg over hendelsen som referererte til ham som en «vennlig kjeltring», og var fornøyd med den myndighet og ærbødighet som hans militære åpenbart måtte ha blant befolkningen.
Etterspill
Voigt besluttet å tjene på sin berømmelse. Hans voksfigur dukket opp i vokskabinettet i Unter den Linden fire dager etter han ble løslatt. Han dukket opp i muséet for å signere sine bilder, men offentlige tjenestemenn stengte ham ute samme dag. Han dukket opp i små teatre i et skuespill som skulle forestille ham og han signerte flere bilder som kaptein i Köpenick. På tross av forbudet turnerte han i Dresden, Wien og Budapest i forskjellige show, restauranter og fornøyelsesparker, og i 1909 utga han en bok i Leipzig, ''Wie ich Hauptmann von Köpenick wurde. Mein Lebensbild von Wilhelm Voigt, genannt Hauptmann von Köpenick''. Boken solgte godt. Selv om hans USA-turné nesten ble mislykket fordi myndighetene nektet ham visum kom han i 1910 via Canada. Han endte opp i Madame Tussauds vokskabinett i London.
I 1910 flyttet han til Luxembourg og arbeidet som servitør og skomaker. Han fikk et liv med pensjon fra en rik enke i Berlin. To år senere kjøpte han et hus og pensjonerte seg, men inflasjonen etter første verdenskrig ødela hans rikdom. Voigt døde i Luxembourg i 1922.
Skuespill og filmer
I 1931 utgav den tyske forfatteren Carl Zuckmayer skuespillet ''Der Hauptmann von Köpenick. Ein deutsches Märchen.'', der forfatteren flytter fokus og viser hvordan Voigts omgivelser og livssituasjon hjalp til å forme skomakerens plan. En norsk oversettelse av Oskar Braaten kom allerede samme år da Køpenick-kapteinen : ein tysk fabel i 3 akter, 16 bilete ble satt opp på det Det norske teatret med Ingjald Haaland i hovedrollen. En engelskspråklig versjon ble skrevet av John Mortimer og først spilt av Royal National Theatre Company på Old Vic 9. mars 1971 med Paul Scofield i hovedrollen.
Ulike filmer ble produsert om Wilhelm Voigt (de fleste av dem er basert på Zuckmayers skuespill), blant dem Der Hauptmann von Köpenick (1931); Kaptein fra Köpenick (1945) med skuespilleren Albert Bassermann; Der Hauptmann von Köpenick (1956), med Heinz Rühmann; 1960-TV-filmen Der Hauptmann von Köpenick, med Rudolf Platte, og 1997 TV-filmen Der Hauptmann von Köpenickmed skuespilleren Harald Juhnke.
Den grunnleggende linje i skuespillene og filmene var en ynkelig catch-22-situasjon Voigt prøver å tjene til livets opphold i Berlin: «Ingen bolig, ingen postadresse. Intet pass. Må gå til grunne».
Meng Tian
Meng Tian (kinesisk: 蒙恬, død 210 f.Kr.) var en framgangsrik kinesisk general under Qindynastiet som hadde ansvar for byggingen av Den kinesiske mur.
Mot slutten av de stridende staters tid deltok Meng Tian i krigen som førte til at riket Qin i år 221 f.Kr. seiret og Qindynastiet ble til. Etter seieren ledet Meng Tian arbeidet med å sammenkoble de allerede bestående murer fra de tidligere stater til en lang mur, noe som ble utgangspunktet for den store kinesiske mur. Til sin hjelp hadde Meng Tian en arbeidsstyrke på totalt 300.000 mann bestående av soldater, fanger og ansatte. Meng Tians største militære bedrift var da han i år 214 f.Kr. drev bort det truende nordlige nomadefolket Xiongnu.
Meng Tian bygde også en rekke veier for å sammenknytte de tidigere erobrede rikene ; særlig viktig ble den store nord-sørlige landsvei fra Qindynastiets hovedstad Xianyang 咸阳 (Xi'an) nordover ut over Ordosplatået, over Gulelven og frem til Jiuyuan. Veien har stått seg, og det finnes fortsatt en hovedvei som følger nesten samme trasé.
Kinesiske legender vil at det var Meng Tian som oppfant den kinesiske skrivepenselen. Men den er med sikkerhet en eldre oppfinnelse.
Intelligenzaktion
Intelligenzaktion (1939–1940) var en tysk kampanje med massehenrettelser rettet mot de polske eliter, fremfor alt intellektuelle, gjennomført i de deler av Polen som var annektert av Det tredje rike. Den ble fulgt av AB-Aktion som hadde som mål å likvide polsk intelligentia i Generalguvernementet, den del av Polen som ikke var blitt innforlivet med Tyskland.
Under aksjonen ble det planlagt og gjennomført metodiske mord på omkring 50 000 personer med intellektuelle yrker og ledende stillinger i samfunnet. Ytterligere 50 000 ble sendt til konsentrasjonsleirer der bare en lav andel overlevde. Henrettelsene ble gjennomført mellom september 1939 og april 1940 i forskjellige deler av av Polen. Omkring 61 000 av ofrene kom fra særskilte navnelister som var blitt satt opp i forkant.
Intelligenzaktion var et viktig ledd i gjennomførelsen av Operation Tannenberg som gikk ut på å sikre tysk overhøyhet over Polen. Sluttmålet var, ifølge den den nazistiske Generalplan Ost, at det nye Stortyskland skulle strekke seg helt til Uralfjellene. De slaviske folk i området skulle drepes, fordrives, slavebindes eller germaniseres.
Bakgrunn
Adolf Hitler hadde besluttet at de polske eliter kunne få polakkene til å være ulydige mot sine nye tyske herrer og derfor måtte elimineres i preventiv hensikt. De polske samfunnseliter ble i nazistisk raseteori ansett å trolig være av tysk blod ettersom deres dynamiske lederskap stred mot «den slaviske fatalisme», men det å utrydde slike elementer var like fullt nødvendig ettersom deres patriotisme kunne inspirere til motstand mot den tyske overhøyhet. Dessuten måtte intet tysk blod tjene en fremmed nasjon. De intellektuelles barn skulle tas fra foreldrene og germaniseres. Dette skulle hindre at en ny generasjon polske intellektuelle oppstod.
Gjennomføring
Aksjonen ble gjennomført av SS' paramilitære dødspatruljer, Einsatzgruppen, og den tyske minoriteten i Polens paramilitære Volksdeutscher Selbstschutz.
«Generalguvernementet er vår arbeidskraftsreserve for enklere arbeider (teglbruk, veinygging osv osv). (…) Man må uvilkårlig feste oppmerksomhet ved det faktum at det ikke kan finnes noen «polske herrer»; der man finner finnes polske herrer, og jeg bryr meg ikke om hvor hardt det lyder, må de drepes (…) derfor må alle representanter for den polske intelligensia drepes.» Nedtegnelser av Martin Bormann fra et møte i Berlin i oktober 1940 med Adolf Hitler og Hans Frank, generalguvernør for den okkuperte del av Polen.
Målet med aksjonen var å eliminere de polske samfunns eliter, som ble bredt definert: adel, intellektuelle, lærere, entreprenører, personer aktive i lokalsamfunnet, militærr veteraner, medlemmer i folkebevegelser, prester, dommere, politikere og alle med høyere utdannelse. Folk ble arrestert med hjelp av en liste over «rikets fiender» – Sonderfahndungsbuch Polen, som var blitt sammenstilt allerede før krigen av personer fra den tyske minoriteten i Polen i samarbeid med den tyske etterretningstjeneste.
«Saint Vincent, Land So Beautiful»
«Saint Vincent, Land so beautiful» er nasjonalsang i Saint Vincent og Grenadinene. Den har tekst av Phyllis Punet og musikk av Joel Miguel. Nasjonalsangen ble innført i 1967.
Dyschiriodes tristis
Dyschiriodes tristis er en av billene i delgruppen (underfamilien) graveløpere (Scaritinae) i familiegruppen løpebiller. Systematikken følger Carabidae of the World.
Utbredelse
Dyschiriodes tristis finnes i nesten hele Europa, men er noe sjeldnere i sørvest. Den er utbredt østover i Asia. Finnes i Norge.
Levevis
Dyschiriodes tristis finnes på steder med leire eller sand, blant annet langs havstrender,  innsjøer og vassdrag. De lever som predatore på mindre dyr.
Alexandre Kalache
Alexandre Kalache (født 28. februar 1952) er en brasiliansk volleyballspiller.
Edward Henry Howard av Norfolk
Edward Henry Howard  (født 13. februar 1829 i Hainton nær Nottingham i England, død 16. september 1892 i Hatch Beauchamp nær Brighton) var en av den katolske kirkes kardinaler, og var tilknyttet Den romerske kurie, der han virket frem til sitt siste alvorlige sykeleie.
Han ble kreert til kardinal i mars 1877 av pave Pius IX, med Santi Giovanni e Paolo som tittelkirke.
Han deltok ved konklavet 1878 som valgte pave Leo XIII.
Howard var den annen kardinal i hertugslekten av Norfolk. Den første var dominikaneren Philip Thomas Howard av Norfolk (kreert i 1675).
Episkopalgenealogi
Hans episkopalgenealogi er:
Verdenscupen i skiskyting 2021/22 — 12,5km jaktstart menn — Holmenkollen
12,5km jaktstart for menn i Holmenkollen under Verdenscupen i skiskyting 2021/22 gikk lørdag 19 mars. Det var 4 skytinger i denne rekkefølgen liggende, liggende, stående og stående. Hver bom ga en strafferunde. De 60 beste fra sprinten fikk stille til start. I rekkefølge og med det tidsintervallet de var bak vinneren på sprinten.
Liste over sosialistiske stater
Dette er en liste over sosialistiske stater. En sosialistisk stat ledes av et kommunistparti som grunnlegger sine verdier på marxisme-leninisme som har innført et sosialistisk økonomisk system i et gitt land. Denne artikkelen omhandler ikke land med konstitusjonelle referanser til sosialisme og land styrt av mangeårige sosialistiske bevegelser (som for eksempel Venezuela). Den omhandler stater som definerer seg enten som en sosialistisk stat eller som en stat ledet av et regjerende marxistisk-leninistisk parti i sin grunnlov. Av den grunn alene blir slike stater ofte kalt «kommunistiske stater».
Henseidvannet
Henseidvannet (også kalt Henneseidvatnet) er en innsjø nord for grenda Henseid sørøst i Drangedal kommune i Telemark. Det har tilløp fra flere mindre vann og bekker, særlig fra vest. Henseidvatnet har utløp i nord, via den 200 meter lange Sagelva ned til Store Eftan, som ligger på kommunegrensa mellom Drangedal og Skien.
Liste over sosialistiske stater
Den sosialistiske staten er mer enn en regjeringsform hevder marxisme-leninismen. En sosialistisk stat kan kun eksistere i land med et sosialistisk økonomisk system. Det er eksempler på flere stater som har innført en sosialistisk styreform før de oppnådde sosialisme. For eksempel ble de tidligere sosialistiske statene i Øst-Europa ble etablert som folkedemokratier (et utviklingsstadium mellom kapitalisme og sosialisme). På spørsmålet om de marxistisk-leninistiske styrte landene i Afrika og Midtøsten anså Sovjetunionen ingen av dem som sosialistiske state og omtalte dem som «sosialistisk-orienterte stater».
Henseidvannet
Vannene tilhører nedbørfeltet til Skoeelva, en sidearm av Skiensvassdraget som munner ut i Straumen ved Lunde.
Liste over sosialistiske stater
Den marxistisk-leninistiske bevegelsen er den eneste kommunistiske strømningen som har klart å etablere en sosialistisk stat, og den eneste sosialistiske bevegelsen som har opprettet en sosialistisk stat i mer enn ett land (de andre er Libyas "jamahiriya-stat", Egypts arabiske sosialisme og Tanzanias Afrikansk sosialisme–de to sistnevnte var sterkt påvirket av marxisme–leninisme.) Andre varianter av sosialisme, som reformisme eller libertarisk sosialisme, snakker om etablering av sosialisme - det skal bemerkes at etablering av sosialisme ikke er det samme som å etablere en sosialistisk stat. Bevegelser som trotskisme har forsøkt å etablere sosialistiske stater, men har mislyktes. Dette har imidlertid ikke stoppet andre sosialistiske bevegelser som kritiserer den marxistisk-leninistiske oppfatningen av den sosialistiske staten (eller ideen om en sosialistisk stat).
Miguel Agustín Pro
Miguel Agustín Pro Juárez (13. januar 1891 i Guadalupe i delstaten Zacatecas i Mexico, henrettet 23. november 1927 i Mexico by) var en meksikansk katolsk jesuittprest som ble henrettet uten rettergang eller dom i november 1927, fordi regjeringen mente at han i sin prestegjerning hadde trosset myndighetene under Cristerokrigen. Han ble saligkåret som martyr av pave Johannes Paul II den 25. september 1988.
Libanon under Vinter-OL 1968
Libanon under Vinter-OL 1968. Tre mannlige utøvere fra Libanon deltok i alpine grener under Vinter-OL 1968 i Grenoble i Frankrike. Libanon, som deltok for sjette gang i et vinter-OL, vant ingen medaljer. Beste plassering var en 80.-plass i storslalåm.
Cenxi
Cenxi (kinesisk: 岑溪; pinyin: Cénxī) er et byfylke i byprefekuret Wuzhou helt øst i den autonome region Guangxi i Folkerepublikken Kina. Det har et areal på 2 783 km². Administrasjonssenteret heter Cencheng (岑城镇).
Miguel Agustín Pro
Bakgrunn
Miguel Pro, hvis fulle navn var José Ramón Miguel Agustín Pro Juárez, kom fra en gruvearbeiderfamilie. Han var den tredje av elleve barn. Fire av dem døde som spedbarn eller småbarn. To av hans søstre ble nonner.
Cenxi
Befolkningen var på 756,494 innbyggere i 1999.
Miguel Agustín Pro
Jesuitt
Miguel Pro trådte den 10. august 1911 inn i jesuittordenen. Han avla ordensløftene 15. august 1913. Han studerte fra 1914 i USA og fra 1915 til 1920 filosofi i Granada i Spania. Fra 1922 studerte han teologi i Sarriá (Barcelona) og fra 1924 i Enghien i Belgia.
Cenxi
Samferdsel
Kinas riksvei 207 løper gjennom byfylket. Denne viktige trafikkåren begynner i Xilinhot i Indre Mongolia nær grensen til Mongolia, løper sørover og ender i Hai'an, en by som ligger i Xuwen fylke sør på Leizhouhalvøya i provinsen Guangdong.
Miguel Agustín Pro
Prest under borgerkrigen
Han ble presteviet i Enghien den 30. august 1925, og den 6. juli 1926 kom han tilbake til Mexico.
Cenxi
Samferdsel
Kinas riksvei 324 fører gjennom området. Den går fra Fuzhou i provinsen Fujian og gjennom Guangdong, Guangxi, Guizhou, og ender i Kunming i Yunnan.
Miguel Agustín Pro
Prest under borgerkrigen
På grunn av den meksikanske revolusjon med dens forfølgelse av katolsle prester under Plutarco Elías Calles' (1924–1928) presidentskap, virket han i den katolske organisasjonen Liga Nacional para la Defensa de la Libertad Religiosa, som forsøkte å verge religionsfriheten. Fiendlighetene mot den katolske kirke toppet seg til slutt i en særdeles blodig borgerkrig, den såkalte Guerra Cristera (kristerokrigen''). Da ble også en del prester henrettet.
Arrest, henrettelse
Etter attentatet på general Álvaro Obregón ble han arrestert som den angivelige attentatsmann den 18. november 1927. Selv om Obregón personlig engasjerte seg for ham og vitnet om hans uskyld – ble han henrettet den 23. november med tre andre beskyldte.
De fleste av de forfulgte prestene i Mexico holdt til på landsbygden. Pro virket i hovedstaden og ble henrettet etter personlig beslutning fra presidenten. På grunn av dette fikk hans død en særlig oppmerksomhet og politisk betydning.
Til hans båre og til begravelsen strømmet det tusener av sørgende. Pro ligger begravet i kirken Sagrada Familia i Mexico by.
Arvid Pettersen
Arvid Pettersen (født 19. april 1970 i Drammen) er en norsk pianist, sanger,komponist og forfatter.
Arvid Pettersen vokste opp i Åros i Røyken. Hans musikalske praksis begynte tidlig i den lokale frikirken. Siden har han skrevet ca. 350 sanger, hatt over 3500 konsertfremføringer og andre musikalske oppdrag i 20 land. Arvid har jobbet sammen med artister som, Carola Häggkvist, Inger Lise Rypdal, Christian Ingebrigtsen, Frøydis Grorud, Solveig Leithaug og Arild Stav. Artisten har utgitt 11 musikkalbum i samarbeid med, Abraham Laboriel, , Alex Acuña, Justo Almario, Jonny Sjo, , , Thomas Gallatin, , Kjetil Steensnæs, Bernt Rune Stray, Jorge Cid, Tarjei Nysted, Torjus Vierli, Børge Petersen-Øverleir og.
Arvid Pettersen har fremført sine sanger i Europaparlamentet og flere nasjonalforsamlinger, i kirker og konsertsaler, for politiske ledere, næringslivsledere, religiøse ledere og medlemmer av kongefamilier bl.a. i Romania, Makedonia, Luxemburg, Albania og Belgia. Samtidig har han hatt konserter i fengsler, på suppekjøkken, sykehjem og barnehjem. Arvid Pettersens musikk beveger seg i ulike musikalske landskap, men er kjennetegnet av et akustisk preg. Tekstene fokuserer i stor grad på håp og tro. Artisten har lenge vært engasjert i nødhjelpsarbeid, bl.a. som internasjonal ambassadør for.
I April 2020 ga han ut boken "Når sant skal synges - Tanker om musikk og tro".
I 2022 ga Arvid Pettersen ut en singel hver måned i prosjektet "NYE SALMER" der tolv artister fremfører nye sanger som dekker et vidt spekter av stilarter. https://open.spotify.com/track/1Fu50B4NgqOb6JyVwgs1Mv?si=8e654ebe3818477a
www.arvidpettersen.net
Tomatsuppe
Tomatsuppe er en suppe laget av tomater. Den serveres både varm og kald, og er ofte brukt som ingrediens i mer avanserte retter. Det er også vanlig å tilsette makaroni eller hardkokt egg.
Lampyroidea
Lampyroidea er en slekt av biller. Disse insektene har fått sitt navn ettersom de er istand til å frambringe lys.
Dyschiriodes nitidus
Dyschiriodes nitidus er en av billene i delgruppen (underfamilien) graveløpere (Scaritinae) i familiegruppen løpebiller. Systematikken følger Carabidae of the World.
Lampyroidea
Utseende
Hos de fleste arter mangler hunnindividene vinger, de har bare noen svært korte utvekster som ikke rekker lengre enn til det første bakkroppsegmentet. Derfor er det ikke så rart at en av artene ble kalt for sankthansorm. Hos mange, blant annet den norske arten, er hunnene larvelignende, såkalte larviforme hunner. Hannene ser ut som mer normale biller, med bløte dekkvinger. De er vanligvis avlange på kroppsform, antennene
Hodet er nedoverbøyd og skjult fra oversiden av det store brystskjoldet (pronotum), som er forlenget framover og dekker hodet. Antenner er korte og trådformede og har elleve ledd og er festet tett sammen, mellom fasettøynene.
Levevis
De spesielle lysproduserende organene er plassert på bakkroppen. Larvene lyser nok som en advarsel til rovdyr om at de kan inneholde giftige kjemikalier. Men for de voksne er det ofte hunnen som sender ut lysblink. Hun er vingeløs, sitter i vegetasjonen og gjør det for å tiltrekke seg partnere.
Dyschiriodes nitidus
Utbredelse
Dyschiriodes nitidus finnes i nesten hele Europa, men er noe sjeldnere i sørvest og i nordvest. Den er utbredt i Nord-Afrika og Asia. Den er ikke registrert fra Norge eller Sverige, men finnes i Finland.
Claus Reitmaier
Claus Reitmaier (født 17. mars 1964) er en tysk fotballtrener og tidligere fotballspiller som er keepertrener for den tyske klubben Fortuna Düsseldorf.
Lampyroidea
Levevis
Hunnene kryper opp i vegetasjonen like før det blir mørkt. De velger gjerne en åpen plass slik at lyset kan ses på lang avstand. Hannene som flyr lavt over vegetasjonen, straks de oppfatter hunnes lyssignal, flyr de til henne. I tropiske strøk er det mange ulike arter og de har utviklet egne lyssignaler (blinking) for å kunne kjenne igjen individer fra samme art.
Claus Reitmaier
Reitmaier kom til Norge og Lillestrøm etter at han i Tyskland fikk beskjed om at han var for gammel for Bundesliga. Han har spilt 334 kamper i Bundesligaen.
Dyschiriodes nitidus
Utseende
Dyschiriodes nitidus har en litt sylindrisk form på kroppen, mørkt farget med en metallisk glans, i motsetning til de like artene i slekten Clivina som har en matt farge (ikke metallisk). Mange av artene i denne slekten er like hverandre og er vanskelige å artsbestemme. Brystskjoldet (pronotum) er avskilt fra dekkvingene av en tydelig innsnøring (hals). Antennens tredje ledd er kortere enn andre leddet.
Lampyroidea
Utbredelse
Slekten er utbredt i Lilleasia og Midtøsten.
Dyschiriodes nitidus
Levevis
Den tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Larvene er radikalt forskjellige fra de voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.
Belgia under Vinter-OL for ungdom 2012
Belgia under Vinter-OL for ungdom 2012. Belgia sendte 7 deltakere og 9 ledere/trenere til Vinter-OL for ungdom 2012 i Innsbruck, Østerrike som ble arrangert i perioden 13. til 22. januar 2012. Deltakerne var fordelt over 5 idretter; alpint, ishockey, snøbrett, kunstløp og hurtigløp på skøyter. Philippe Preat, en tidligere belgisk triatlet vil være hovedleder for den belgiske troppen.
30px|Alpint Alpint
Belgia har kvalifisert en gutt i alpint.
30px|Kunstløp Kunstløp
Belgia har kvalifisert en jente og en gutt i kunstløp.
30px|Snowboard Snøbrett
Belgia har kvalifisert to gutter på snøbrett.
VM i ishockey for menn 2021 (toppdivisjonen)
Toppdivisjonen i VM i ishockey for menn 2021 var det 84. verdensmesterskapet i ishockey arrangert av Det internasjonale ishockeyforbundet (IIHF). Turneringen ble arrangert Riga i Latvia i perioden 21. mai til 6. juni 2021. I toppdivisjonen deltok 16 lag fordelt på to grupper med åtte lag hver der de fire beste i hver gruppe gikk videre til kvartfinale.
Belarus og Latvia hadde opprinnelig blitt tildelt vertsskapet ved IIHFs årskongress den 19. mai 2017 og turneringen skulle spilles i Minsk og Riga. Som følge av sikkerhetssituasjonen som følge av de omfattende protestene mot Belarus' president Aleksandr Lukasjenko etter presidentvalget i 2020 besluttet IIHF å frata Belarus vertsskapet den 18. januar 2021. Den 2. februar besluttet IIHF å avholde turneringen utelukkende i Latvia.
Turneringen ble stor grad preget av koronaviruspandemien. De fleste kampene ble spilt bak lukkede dører med kun et begrenset antall tilskuere til de siste gruppespillskampene og sluttspillskampene. Et «boble»-konsept ble implementert hvor lagene vil være totalt smittevernskjermet fra omgivelsene. På grunn av National Hockey Leagues (NHL) grunnserie sluttet 19. mai og strenge karanteneregler og reiserestriksjoner var det færre spillere fra ligaen som hadde mulighet for eller lyst til å delta i turneringen. Det italienske laget var hardt rammet av virusset i VM-oppkjøringen med i alt 15 smittede.
Finalen var en gjentakelse av finalen ved VM 2019. Canada revansjerte finaletapet og vant sin 27. tittel etter å ha slått Finland i finalen 3–2 etter forlengning. USA vant bronse etter å ha slått Tyskland 6–1.
Turneringen bød på flere overraskende resultater av de mindre ishockeynasjonene over favorittene. Sveits og Slovakia overrasket med å nå til toppen av gruppen mens Tyskland, Danmark, Latvia og Kasakhstan spilte jevnt med toppnasjonene og kjempet om en plass i kvartfinalene. Danmark slo Sverige for første gang noensinne i en VM-kamp mens vertsnasjonen Latvia slo Canada for første gang noensinne. Opprykksnasjonen Kasakhstan overrasket med å slå Finland for første gang noensinne (etter straffeslagskonkurranse), Latvia (etter straffeslagskonkurranse) og Tyskland. Belarus slo Sverige mens Storbritannia overrasket ved å slå Belarus og tape til Danmark på overtid. Canada hadde en historisk svak start på turneringen med tap til Latvia, Tyskland (første siden 1996) og USA (største tap til USA noensinne). Sverige hadde et historisk svakt mesterskap med tap mot Danmark og Belarus klarte ikke å kvalifisere seg til sluttspillet for første gang siden man introduserte formatet i 1992.
Søkerland
IIHF mottok to søknader om vertskapet for ishockey-VM i 2021 – en søknad fra Finland og en samlet søknad fra Belarus og Latvia.
Vertskapet for mesterskapet ble endelig avgjort ved IIHFs årskongress i Köln den 19. mai 2017. Etter et tett løp mellom to sterke kandidater vant den belarusisk-latviske ansøkningen med 55 stemmer mot Finlands 52. Etter lunsjpausen bekreftet Finland at de ville søke om vertsskapet for VM i 2022. Etter å ha konsultert med de andre landene i toppdivisjonen om de ville være potensielle søkere om VM i 2022 ble det besluttet å tildele vertskapet til Finland, hvilket ble enstemmig godkjent av delegatene på årskongressen.
Belarus' medvertsskap
I kjølvannet av de omfattende protestene mot Belarus' president Aleksandr Lukasjenko etter det omstridte presidentvalget i 2020 protesterte flere politiske grupperinger, politikere og internasjonale organisasjoner imot Hviterusslands medvertskap og krevde at landet ble fratatt vertskapet. Blant disse var Europaparlamentet, Belarus' Sportssolidaritetsforening (Belarus Sport Solidarity Foundation, BSSF) og Latvias statsminister Krišjānis Kariņš. Tysklands utenriksminister Heiko Maas skrev på Twitter at «alle som er seriøse med solidaritet med Belarus kan ikke seriøst ønske å holde et verdensmesterskap i ishockey i denne situasjonen. Det ville være den største PR-gaven til Lukasjenko og et ødeleggende signal til demonstrantene. Jeg håper arrangørene innser dette.»
Utvalget var delvist et resultat av latvisk og nordisk initiativ hvor presidenten for Norges Ishockeyforbund, Tage Pettersen, og formannen for Danmarks Ishockey Union og medlem av IIHF-rådet Henrik Bach Nielsen var pådrivere. Selv om en boikott av turneringen var utelukket ville NIHF «heller bidra til at delen av mesterskapet i Belarus skal flyttes. Vi ønsker at VM skal gjennomføres, så sant covid-situasjonen tillater det. Vi har tatt flere initiativ over for det internasjonale forbundet, sammen med våre nordiske søsterorganisasjoner, hvor vi har vært tydelige på at vi ønsker at IIHF skal planlegge et mesterskap utenfor Minsk.» Særlig Latvia og de nordiske landene var pådrivere for å fjerne Hviterussland som arrangører av turneringen. Russland tilbød å overta vertskapet for turneringen.
Etter å ha diskutert tematikken med Kariņš på videokonferanse besøkte IIHFs president René Fasel Belarus den 11. januar 2021. Besøket ble etterfølgende møtt av omfattende kritikk etter at Fasel ble filmet mens han ble omfavnet av Lukasjenko. Flere av VM-sponsorene truet med å trekke sin støtte til turneringen hvis den ble arrangert i Belarus, inklusiv hovedsponsoren Škoda og sponsorene Nivea og Liqui Moly.